Sundvolden Hotel

Sundvolden Hotel er et hotell og konferansesenter på Sundvollen i Hole kommune, Buskerud. Hotellet har historie tilbake til 1648, da det nevnes som gjestgiveri med skjenkerett for brennevin. Hotellet utgjør 22 000 m² og har 257 rom per 2013.

Sundvolden som fergested og trafikknutepunkt for Kroksundet mellom Tyrifjorden og Steinsfjorden kan ha gitt herberge til reisende også før 1648. Da den bergenske kongevei ble åpnet gjennom Krokskogen fra Lommedalen til Sundvollen i oktober 1805, ble den også brukt som turistrute. Sundvolden Hotel fikk dermed en økning i gjestedøgn. Hotellet ligger i dag like ved Europavei 16.

Sundvolden Hotel er medlem av De Historiske Hotel og Spisesteder. I 2008 ble hotellets vertinne, Cecilie Laeskogen, tildelt Arbeidsmiljøprisen.

Utøyatragedien 
Etter massedrapene på Utøya ble Sundvolden Hotel nyttet som senter for overlevende og pårørende. Her møtte også kongefamilien og norske statsråder. I dagene etter hendelsen ble det satt opp et midlertidig pressesenter i området.

Regjeringsforhandlinger 2013 
Etter Stortingsvalget 2013 forhandlet Høyre og Fremskrittspartiet frem sin regjeringsplattform, Sundvolden-plattformen, på Sundvolden Hotel.

Andre hendelser ved hotellet 
Sundvolden Hotel var vertskap for skøytetinget sommeren den 4. og 5. juni 1977 med Buskerud Skøytekrets som teknisk arrangør.

Se også 
 Dronningveien
 Krokkleiva
 Nordkleiva
 Kleivstua
 Retthella
 Sundøya
 Slettøya

Eksterne lenker
 

Hoteller i Viken
Møtelokaler
Samferdsel i Hole
De Historiske Hotel og Spisesteder
Etableringer i 1648
Terrorangrepene i Norge 2011
Olavsrosa
Byggverk i Hole